Autofahrer unterwegs

**Autofahrer unterwegs** (laŭlitere: *Aŭtisto survoje*) estis ŝatata aŭstra radifoni-produkto de la kanalo *Österreich Regional* respektive *Österreich 2* sendate inter 1957 kaj 1999, ĉiutage. 

## Historio 
La ĉiutagaĵo aŭdeblis inter la 8.4.1957 kaj la 5.4.1999 tagmeze kun komencoj varie dum la jardekoj je la 11:30, 11:45, 12:00 kaj 13:00 horoj: sume oni elfaris 15.153 epizodojn. Dum la 1950-a jaroj en multaj aŭtoj ankoraŭ ne estis radiaparatoj. Laŭdire la reklamfakulo Reginald Földy von Philips elpensis ĝin.

En 1957 moderigis ĝin (laŭ la iama moto *vojaĝi malsen muziko*) Wilhelm Hufnagl kiu atentiĝis pri la talento de Rosemarie Isopp kaj Walter Niesner kiel taŭgaj moderigistoj (tiam sen havo de antaŭe skribitaj tekstoj).

Ĉiujn numerojn malfermis la titolmelodio *Blende auf* kiun komponis Werner Müller kaj poste modernigis Wolfgang Lindner. En 1957 la teamo konsistis (krom Isopp kaj Niesner) el Louise Martini kaj Emil Kollpacher. Longe oni sendis antaŭ publiko el la *Ekspozici- kaj aĉetcentro AEZ* (proksime de la stacidomo *Wien Mitte*), intertempe ankaŭ el aliaj lokoj ene kaj malene de Aŭstrujo. Je AEZ okazis en 1960, profite de la radielsendo, la radifoni-ekspozicio *AURA 1960*. En 1992 la landa ORF-studio de Vieno, post programreformo, adiaŭis kaj haltigis kuneston (kun mallonga faro de similaĵo nome *Der Wiener Autofahrer unterwegs*); dizertis en 1995 ankaŭ la studioj de Karintio, Supra Aŭstrio kaj Stirio. Fidelaj ĝisfine restis studioj en Eisenstadt, Salcburgo, Innsbruck, Dornbirn kaj St. Pölten. Do situis ĝisfine granda parto de Aŭstrujo ene de teritorio kun riceveblo sur frekvencmodulado. De 1981 ĉefresponecis Kurt Votava.

## Tipaj ripetiĝantaj elementoj 
* trafikaj anoncoj, legitaj de Walter Prskawetz aŭ Heinz Kellner, rekte disde ilia deĵorloko apud la poraŭtomobilista societo *ÖAMTC*
* surbendigita sonoril-sono je la horo 12-a de paroĥaj kirkoj aŭstraj (kun etprezento de la konstruaĵo) 
* peto al aŭskultantaj aŭtistoj urĝe kontakti parencojn (grave antaŭ la enkonduko de ĉeltelefonoj)
* muzikpecoj: popolaj, blovaj, ŝlagraj laŭ elekto de la moderigistoj
* reklamo por aŭtistoj, ekz. de entreprenoj komercantaj per poraŭtistaĵoj
* novaĵoj kaj veterprognozo
* peto helpi trovi ŝtelitajn ĉarojn 
* intervjuoj (ĉefe kiam o woni gastis ekstere de Vieno: dum gastado en Budapeŝto en 1978 ankaŭ dulingve)
* distrado fare de la kabaredisto Ossy Kolmann

## Moderigistoj 
* Rosemarie Isopp (1957–1988)
* Emil Kollpacher (1957–malpost 1988)
* Walter Niesner (1957–1981 estrado)
* Louise Martini (1957–1962)
* Herbert Suchanek (malpost 1961–malpost 1988)
* Linda Fischer(-Kytka) (1961–?)
* Günther Bahr (1970–1999)
* Hubert Wallner (1971–1996)
* Michael Schrenk (1972–1999)
* Kurt Votava (1976–1999; 1981–1999 estrado)
* Günther Frank (1986?–?)
* Elisabeth Vitouch (dum ok jaroj inter 1975 kaj 1995)
* Brigitte Xander (1995–1999)
* Ania Konarzewski (1996–1999)
* Wilhelm Hufnagl (provizore)
* Willy Kralik (provizore) 
* Vera Oelmann (provizore)

## Akcepto 
Ekis ĉi elsendo kiam en Aŭstrujo aŭtoŝoseoj ankoraŭ malmultis: oni do ĝuste supozis ke multo da aŭtomobilistoj intervojaĝe sur flankaj stratoj ankaŭ ofte paŭzus kaj (ekz. restoracie) povus aŭskulti *Autofahrer unterwegs*. Moderigstilo baziĝis ofte pri gaja alparolado al, eĉ eta konferenco kun la aŭskultantaro - kiel inter parencoj ĉiam denove volonte renkontiĝantaj. Ne malmultaj aŭskultantoj estis eĉ neveturantaj havante tiel la senton fikcie esti survoje.

## Literaturo 
* Lore Neumeier (eld.): *Autofahrer unterwegs. Prominente Sprecher erinnern sich.* Böhlau, Wien 2003, ISBN 3-205-77143-5.
* *Autofahrer Unterwegs. 30 absolute Hits aus 40 Jahren. Alle Sprecher mit den besten Promi-Interviews & Hoppalas,* du kompaktdiskojn, AstorMedia, Wien 2003
* *Auf den Straßen einer Stadt,* filmkomedio, Zenith Filmproduktion, Wien 1961

## Eksteraj ligiloj 
* "Die Weltrekordhalter von „Autofahrer unterwegs" - ĉe: *Wiener Zeitung*, 15.5.2020
* prikompaktdiskaj informoj
*"Rosemarie Isopp spricht über ihre Literatur, ihre Arbeit im Radio und über die legendäre Radiosendung 'Autofahrer unterwegs'" - surbendigo de intervjuo kun R. Isopp en la 24.1.2002 (Österreichische Mediathek)

## Notoj 
Kategorio:Radioelsendoj
Kategorio:Aŭstrio